Številka: 6008-7/2016-5

Datum: 29.3.2016

OBVESTILO O UŠEH

Spoštovani starši!

Kot veste, imamo na šoli že kar nekaj časa težave s pojavljanjem uši. S tem smo Vas v preteklosti že seznanili, a žal uši še vedno nismo uspeli odstraniti.

Zaradi težnje po dobrem počutju, predvsem pa zdravem okolju, Vas prosimo za sodelovanje. Le s skupnimi močmi, hkratnimi in učinkovitimi ukrepi bomo zatrli zunanje parazite.

Z pisnim soglasjem (spodaj) bo zdravstveno osebje učencem razredne stopnje OŠ Cerklje ob Krki in otrokom vrtca Pikapolonice pregledalo lasišča. Pregled bo potekal v šoli in bo individualen. Če se bodo uši ali gnide pojavile pri katerem koli otroku, boste dotični starši o tem nemudoma obveščeni. Pregled bo izveden v mesecu aprilu.

V primeru, da s pregledom ne soglašate, morate prinesti pisno potrdilo osebnega zdravnika, da Vaš otrok nima uši.

Zakon o nalezljivih boleznih (UR. 1. št. 33/06) v 4. členu določa, da ima vsak pravico do varstva pred nalezljivimi boleznimi ter hkrati dolžnost varovati svoje zdravje in zdravje drugih pred temi boleznimi.

Že vnaprej se Vam zahvaljujemo za razumevanje in Vas lepo pozdravljamo!

dr. Stanka Preskar

ravnateljica

SOGLASJE

Podpisani/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ soglašam/NE soglašam, da mojemu

 (ime in priimek)

otroku \_\_\_\_\_\_\_\_\_\_\_\_\_\_\_\_\_\_\_\_\_\_\_­iz \_\_\_ razreda zdravstveno osebje ZD Brežice pregleda

 (ime in priimek)

 lasišče.

V primeru, da bo moj otrok v dneh pregleda odstoten, bo ob vrnitvi v šolo dostavil pisno potrdilo osebnega zdravnika, da nima uši.

Podpis staršev ali skrbnikov\_\_\_\_\_\_\_\_\_\_\_\_\_\_\_\_\_\_\_\_\_\_\_.